Source: https://ted.europa.eu/udl?uri=TED:NOTICE:278655-2020:TEXT:SK:HTML
Timestamp: 2020-07-13 04:43:13+00:00
Document Index: 3078980

Matched Legal Cases: ['§ 32', '§ 32', '§ 32', '§ 152', '§ 32', '§ 32', '§ 152', '§ 152', '§ 32', '§ 152', '§ 32', '§ 40', '§ 34', '§ 20', '§ 49']

Dodávky - 278655-2020 - TED Tenders Electronic Daily
Dodávky - 278655-2020
Submission deadline has been amended by: 303806-2020
16/06/2020 S115 Dodávky - Dynamického nákupného systému - Užšia súťaž
Slovensko-Bratislava: Zdravotnícky spotrebný materiál
2020/S 115-278655
Úradný názov: Správa štátnych hmotných rezerv Slovenskej republiky
Identifikačné číslo organizácie (IČO): 30844363
Poštová adresa: Pražská 29
Mesto/obec: Bratislava-mestská časť Staré Mesto
PSČ: 812 63
Kontaktná osoba: Mgr. Radka Poláková
Telefón: +421 257278315
Hlavná adresa: http://www.reserves.gov.sk
Iná činnosť: Spravovanie štátnych hmotných rezerv.
33140000 Zdravotnícky spotrebný materiál
Hodnota bez DPH: 31 009 800.00 EUR
33199000 Lekárske odevy
Závody SŠHR: Ľupčianka, Príboj 564, Slovenská Ľupča,Čachtice, Železničná 2, Čachtice, Brodnianka - Kysucké Nové Mesto, Cesta do Rudiny 3037/34, Kysucké Nové Mesto, Borovina - Vígľaš, Riečna 258,Vígľaš
Zoznam a krátky opis podmienok: Požaduje sa predloženie originálov alebo úradne osvedčených kópií všetkých dokladov uvedených podľa tohto bodu preukazujúcich splnenie podmienok účasti osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len,,zákon o verejnom obstarávaní"), ktoré preukazuje uchádzač/záujemca podľa § 32 ods. 2 zákona o verejnom obstarávaní, resp. ods. 4 a ods. 5 zákona o verejnom obstarávaní. Doklady preukazujúce splnenie podmienok účasti podľa § 32 ods. 1 zákona o verejnom obstarávaní je možné nahradiť podľa § 152 zákona o verejnom obstarávaní potvrdením o zapísaní do zoznamu hospodárskych subjektov.
Uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, ods. 4,ods. 5, § 152 ods. 1 zákona o verejnom obstarávaní(zápis do zoznamu hospodárskych subjektov) alebo § 152 ods. 3 zákona o verejnom obstarávaní.
Zápis do zoznamu hospodárskych subjektov je účinný voči každému VO a údaje v ňom uvedené nie je potrebné v postupoch verejného obstarávania overovať. VO pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3 zákona o verejnom obstarávaní.
Zápis v zozname podnikateľov vykonaný podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov účinného do 17.04.2016 je zápisom do zoznamu hospodárskych subjektov v rozsahu zapísaných skutočností.
Ak ponuku predkladá skupina dodávateľov, doklady preukazujúce splnenie podmienok účasti vo verejnom obstarávaní - osobné postavenie, predloží každý člen skupiny osobitne. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť.
Verejný obstarávateľ vylúči z verejného obstarávania uchádzača alebo záujemcu, ak na základe dôveryhodných informácií má dôvodné podozrenie, že uchádzač alebo záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž - podľa § 40 ods. 6 písm. g) zákona o verejnom obstarávaní.
Uchádzač preukáže technickú a odbornú spôsobilosť podľa ustanovenia § 34 ods. 1 písm. m) zákona o verejnom obstarávaní - predložením vzorky a popisu výrobku a to nasledovne:
— odborný popis výrobku s dôrazom na popis vlastnosti, parametrov a kvalitu výrobku podpísaný štatutárnym zástupcom,
— fotografie výrobku,
— vzorka zdravotníckych pomôcok musí byť vyrobená v súlade technickými parametrami uvedenými v špecifikácii predmetu zákazky. Vzorka bude označená obchodným názvom uchádzača, podpisom, odtlačkom pečiatky (uvedené údaje budú uvedené na lepiacej páske, pričom špagát bude pripevnený na vzorke tovaru a koniec špagáta bude prelepený lepiacou páskou). Pri vzorke budú vložené informácie (pokyny) výrobcu v súlade s príslušnými normami a prílohou č. 1 bodom 1.4 k Nariadeniu vlády Slovenskej republiky č. 35/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky.
Verejný obstarávateľ v súlade so zákonom použije na zoradenie ponúk v DNS aukčný postup. Zúčastniť sa aukčného postupu môžu len uchádzači, ktorí predložili ponuku na konkrétnu zákazku zadávanú v DNS. Ďalšie informácie budú uvedené v súťažných podkladoch, výzve na predkladanie ponúk a bližšie informácie o procese aukčného postupu budú uvedené aj vo výzve na účasť v aukčnom postupe.
Dátum: 14/07/2020
Dátum: 24/07/2020
1. Verejný obstarávateľ bude pri komunikácii so záujemcami / uchádzačmi v celom procese obstarávania, t.j. pred aj po zaradení do DNS a pred aj po lehote na predkladanie ponúk viažúcej sa ku konkrétnej zákazke, postupovať v zmysle § 20 ZVO prostredníctvom komunikačného rozhrania systému Josephine. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi.
2. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania bude verejným obstarávateľom zverejnené v časti Dokumenty predmetného DNS alebo predmetnej zákazky.
3.Zásielka sa považuje za doručenú záujemcovi / uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme Josephine považuje okamih jej odoslania v systéme Josephine, a to v súlade s funkcionalitou systému.
4. Žiadosti o zaradenie a ponuky budú vyhotovené elektronicky v zmysle § 49 ods. 1 písm. a) ZVO a vložené do systému Josephine umiestnenom na webovej adrese https://josephine.proebiz.com/.
5. Predkladanie žiadostí o účasť je umožnené iba autentifikovaným uchádzačom v systéme Josephine.
6. Elektronický katalóg (tzv. eKatalóg alebo Speed katalóg)
7. Zadávanie hodnôt do elektronického katalógu
8. Elektronická aukcia sa bude vykonávať prostredníctvom SW Proebiz.
9. Bližšie informácie o podmienkach vykonania elektronickej aukcie sú špecifikované v súťažných podkladoch.
Posledná aktualizácia: 10/07/2020